**קול קורא להגשת הצעות מחקר למימון במסגרת קידום מחקרים מולטי-דיסציפלינריים** **בנושאי סביבה, קיימות ושמירת טבע באוניברסיטת בן-גוריון בנגב 2019**

**כללי:**

לשכת סגן הנשיא ודיקן למחקר ופיתוח בשיתוף המועצה הירוקה (׳קמפוס ירוק׳), מעוניינות לעודד ולקדם פעילות מחקרית חדשה מולטי-דיסציפלינרית בתחומי בנושאי סביבה, קיימות ושמירת טבע בין חוקרים מדיסציפלינות שונות ו/או מפקולטות שונות באוניברסיטה.

מטרת מימון זה היא ליצור שיתוף פעולה מולטי-דיסציפלינרי ומחקרים חדשים בתחום. מצופה כי מחקרים שימומנו יובילו להגשת בקשות למימון ממקורות חיצוניים במהלך השנה הקלנדרית מתחילת מימון הפרויקט ו/או לפרסומים בכתבי עת מדעיים.

אנו קוראים במיוחד לחוקרים שלא זכו בקרנות תחרותיות בשנים האחרונות להגיש הצעות לקול הקורא הנוכחי. המימון יוענק לשיתופי פעולה חדשים בהם לחוקרים הראשיים אין פרסומים משותפים ומענקים משותפים.

סה"כ ימומנו עד שלושה מחקרים. התקציב אשר יוקצה לכל מחקר במסגרת תכנית זו הינו עד 40,000 ש"ח לשנה אחת. תוספת תקציבית של עד 10,000 ₪ תישקל לפרויקט הכולל אלמנטים של יציאות לשדה או עבודה מעבדתית נרחבת. 3,000 ₪ מכל פרויקט יוקצו לעריכה מדעית עבור הצעות מחקר. נסיעות לחו"ל לצרכי מחקר או לכנסים וכן ציוד קבוע לא ימומנו.

זכייה במחקרים אלו אינה מזכה בתוספות מחקר ועל המענק לא תיגבה תקורה. עודפי מחקר יוחזרו בתום השנה לקרן ולא יועברו ליתרות מחקר.

**תנאי הסף:**

רשאים להגיש הצעות מחקר לקול הקורא חוקרים אשר עומדים בתנאי הסף להלן:

1. חוקרים חברי סגל אקדמי בכיר, פעילים ומן המניין המשתייכים למחלקות שונות.
2. מספר החוקרים המובילים בהגשת הצעת מחקר הוא שניים לפחות (**ממחלקות ו/או פקולטות שונות**). שני חברי הסגל יוגדרו כחוקרים ראשיים בהצעה.
3. לא יתקבלו הצעות מחקר בהם לחוקרים הראשיים יש מאמרים משותפים או מענקים משותפים.
4. בחירת הפרויקטים שימומנו תקבע על ידי החדשנות, האיכות המדעית ומידת שיתוף הפעולה. השאיפה לעודד במיוחד רעיונות "מחוץ לקופסה" .
5. הפוטנציאל להגשת הצעת המשך לקרן תחרותית צריך להיות ברור מההצעה ויהווה קריטריון בהליך השיפוט.

**הגשת הצעה:**

מועד ההגשה האחרון להצעת המחקר הוא 30/06/2019. את הצעות המחקר יש להגיש בפורטל קולות קוראים של האוניברסיטה בקישור הבא: [**https://bgu.infoready4.com**](https://bgu.infoready4.com). ההצעה תוגש **בשפה האנגלית** **עד 3 עמודים** (סעיפים א-ד, למטה). הקובץ יוגש בפונט 11, רווח 1.5, שוליים של 2 ס"מ לפחות ובפורמט PDF. סעיפים א'-ו' יוגשו בקובץ PDF אחד. סעיף ז' יוגש בקובץ נפרד.

מבנה ההצעה יכלול:

1. שם המחקר
2. שמות החוקרים המובילים מהפקולטות השונות, שמות החוקרים הנוספים ו/או שמות הסטודנטים ו/או שמות היועצים)
3. רקע מדעי רלוונטי קצר
4. תיאור הפרויקט: מטרות ויעדים, חדשנות מדעית ותכנית המחקר.
5. ביבליוגרפיה
6. כל חוקר מוביל יצרף להצעה כנספחים: 1. רשימת פרסומים ב-5 שנים האחרונות; 2. רשימת מענקי מחקר פעילים ב-5 שנים האחרונות; 3. Biosketch באורך כחצי עמוד.
7. מסגרת תקציבית לצרכי הפרויקט הכולל על פי הקריטריונים ומגבלות קול הקורא. נסיעות לחו"ל לצרכי מחקר או לכנסים וכן מחשבים אישיים, נייחים או ניידים, לא ימומנו במסגרת המימון הנ"ל. פרטי התקציב יוגשו בטבלה ייעודית בלבד של רשות המחקר אשר תצורף כקובץ נפרד בהגשה המקוונת. ניתן למצוא את הטבלה בסוף הקול קורא.

**תהליך בחירת ההצעות הזוכות**

1. ההצעות תעבורנה הליך של מיון, בדיקה והתאמה לקריטריונים שהוצגו לעיל, על ידי לשכת סגן הנשיא ודיקן למו"פ. רק הצעות העונות על הקריטריונים יועברו לשלב הבא.
2. ועדת היגוי פנים-אוניברסיטאית תחליט על ההצעות העוברות לשלב הצגת הצעות המחקר.
3. ההצעות שעברו לשלב זה יוצגו בקצרה [15 דקות] כמצגת ע"י החוקרים בכנס הצגת הצעות המחקר בתאריך ה- 25/07/19 בין השעות 08:30-12:00. לאחריו ועדת היגוי פנים-אוניברסיטאית תחליט על הזוכים.
4. במסגרת קול קורא זה יזכו למימון עד שלושה מחקרים בגובה עד 40,000 ש"ח כל אחד.

**שאלות ופניות:**

לשאלות ובירורים ניתן לפנות לגב' גליה חלץ, רכזת קשרי מחקר למייל: [chelets@bgu.ac.il](file:///C%3A%5CUsers%5CRaz%5CAppData%5CLocal%5CMicrosoft%5CWindows%5CINetCache%5CContent.Outlook%5C5TDDPENB%5Cchelets%40bgu.ac.il) או בטלפון 08-6472436.

**The Research and Development Authority**

**BUDGET ATTACHMENT**

This attachmnet is intended for submission within the framework of faculty / multidisciplinary proposals.

Budget distribution is according to the instructions of the Call for Proposals. any request for transfer between the sections requires the approval of the Vice President and Dean of Research and Development.

|  |
| --- |
| **Full name of PIs:** |
| **Research Title:**  |
| **Budget sections** |
|  | Salaries and scholarships\*Details: |
|  | Materials and supplies\* Details: |
| 3,000 NIS | editing services\*Details: |
|  | Laboratory services (internal)\*Details: |
|  | subcontracts \*Details: |
|  | Travel expenses (in Israel)\*Details: |
|  | services\*Details: |
|  | **Total Budget** |
|  | Remarks |
| **Vice President and Dean of Research and Development approval:****Date of approval:** |
|  |